Source: http://www.smolnickahuta.sk/samosprava/obecne-zastupitelstvo/statut-obce-smolnicka-huta/
Timestamp: 2019-01-17 05:54:45+00:00
Document Index: 14907325

Matched Legal Cases: ['§ 11', '§ 2', '§ 2', '§ 3', '§ 4', '§ 9', '§ 9', '§ 9', '§ 18', '§ 11', '§ 20', '§ 21', '§ 27', '§ 33', '§ 11', '§ 8']

Štatút obce Smolnícka Huta - Oficiálné stránky obce Smolnícka Huta
Obecné zastupiteľstvo v Smolníckej Hute na základe ustanovenia § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov (ďalej len „zák. č. 369/1990 Zb.“) v y d á v a pre územie (kat. územie) obce Smolnícka Huta tento
(1) Štatút obce Smolnícka Huta upravuje v súlade so všeobecne záväznými právnymi predpismi postavenie a pôsobnosť obce, práva a povinnosti obyvateľov obce, základné zásady hospodárenia obce a nakladania s majetkom obce, postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, formy a metódy ich činnosti, symboly obce, postup pri udeľovaní čestného občianstva, cien obce a odmien; ako i vzťahy obce k ostatným subjektom verejnej správy.
(2) Štatút obce Smolnícka Huta je základným normatívno-právnym a organizačným predpisom obce.
(1) Obec Smolnícka Huta je samostatným územným samosprávnym a správnym celkom Slovenskej republiky združujúcim osoby, ktoré majú na jej území trvalý pobyt.
Územie obce Smolnícka Huta je územný celok, ktorý tvorí jedno katastrálne územie: Smolnícka Huta.
Zmeny územia obce Smolnícka Huta možno vykonať len v súlade s ust. § 2 ods. 3 až 4 a ust. § 2a zákona č. 369/1990 Zb.
(2) Obec Smolnícka Huta je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami.
Obec Smolnícka Huta hospodári a nakladá aj s majetkom štátu, ktorý jej bol zverený v súlade s platnou právnou úpravou.
Obec Smolnícka Huta môže nakladať aj s majetkom fyzických a právnických osôb, pokiaľ je na takéto nakladanie zmocnená právnym predpisom alebo dohodou.
(3) Obec Smolnícka Huta má právo na vlastné symboly.
(4) Ukladať obci povinnosti, alebo zasahovať do jej oprávnení možno len na základe platných zákonov.
(1) Obyvateľom obce Smolnícka Huta je osoba, ktorá má na území obce trvalý pobyt. Podmienky prihlásenia sa k trvalému pobytu upravuje osobitná právna úprava.
(2) Obyvatelia obce sa zúčastňujú na samospráve obce najmä výkonom svojich práv a povinností, ktoré sú zakotvené najmä v ust. § 3 ods. 2 a 3 a ust. § 4 ods. 2 zákona č. 369/1990 Zb. o obecnom zriadení v znení neskorších právnych predpisov.
(4) Na samospráve obce sa má právo podieľať aj ten, kto vlastní na území obce nehnuteľný majetok alebo, platí miestnu daň alebo miestny poplatok, a tiež ten, kto je v obci prihlásený na prechodný pobyt alebo mu bolo udelené čestné občianstvo obce.
Uvedené osoby však nie sú nositeľmi práva voliť a byť volený do orgánov samosprávy obce, ako aj práva hlasovať o dôležitých otázkach života a rozvoja obce (miestne referendum).
(6) Obec poskytuje obyvateľom sociálnu pomoc, pričom využíva opatrenia v oblasti sociálnych vecí v súlade s platnou právnou úpravou. K tomuto účelu obec vydá zásady poskytovania sociálnej pomoci.
(4) Okrem foriem uvedených v odseku 2 môže obec využívať pri výkone samosprávy i iné vhodné nástroje napr. informatívne stretnutia, zhromaždenia a pod. Pri ich realizácii však musia byť splnené podmienky uvedené v osobitných právnych predpisoch.
(5) Obec je povinná pri plnení úloh samosprávy spolupracovať s právnickými a fyzickými osobami –podnikateľmi pôsobiacimi v obci, s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
Obec pri výkone samosprávy spolupracuje aj s podnikateľskými subjektami, ktorých činnosť má alebo môže mať význam pre obec, najmä z pohľadu zabezpečovania jednotlivých samosprávnych funkcií obce.
(9) Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento Štatút a Rokovací poriadok obecného zastupiteľstva v Smolníckej Hute.
MAJETOK OBCE SMOLNÍCKA HUTA
Formy a používanie majetku obce
(1) Majetok obce tvoria všetky hnuteľné a nehnuteľné veci vo vlastníctve obce vrátane finančných prostriedkov, ako aj pohľadávky a iné majetkové práva obce. Rozsah majetku obce vyplýva z osobitnej právnej úpravy (napr. zákona SNR č. 138/1991 Zb. o majetku obcí v znení neskorších právnych predpisov).
(3) Majetok obce Smolnícka Huta využíva obec najmä:
– na verejné účely,
– a podnikateľskú činnosť,
(5) Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, pokiaľ jeho používanie obec neobmedzí.
(6) Majetok obce určený na podnikateľskú činnosť slúži najmä ako majetkový základ pre subjekty založené obcou, alebo iné formy podnikateľskej činnosti v súlade s právnymi predpismi, predovšetkým Občianskym a Obchodným zákonníkom.
(7) Majetok obce určený na výkon samosprávy obce môže obec použiť na plnenie záväzkov obce, uspokojovanie potrieb obce a na činnosť samosprávnych orgánov obce.
(1) Orgány obce a organizácie, ktoré nakladajú s majetkom obce alebo majetkom štátu, ktorý bol obci zverený sú povinné hospodáriť s ním v prospech rozvoja obce, jej občanov a ochrany a tvorby životného prostredia.
– udržiavať a užívať,
– viesť v účtovníctve podľa osobitného predpisu.
– chrániť pred poškodením, zničením, stratou alebo zneužitím,
– chrániť využitím všetkých právnych prostriedkov, vrátane včasného uplatňovania svojich práv alebo oprávnených záujmov pred príslušnými orgánmi,
(4) V majetkových veciach (majetkoprávnych záležitostiach) obce Smolnícka Huta koná v jej mene navonok starosta obce Smolnícka Huta.
Zakladanie, zriaďovanie a zrušovanie subjektu s majetkovou účasťou obce
(1) Obecné zastupiteľstvo môže zriaďovať, zrušovať rozpočtové a príspevkové organizácie obce a na návrh starostu vymenúvať a odvolávať ich vedúcich. Obecné zastupiteľstvo je oprávnené takisto zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce v právnickej osobe.
(2) Podrobný postup zakladania, zriaďovania rozpočtových a príspevkových organizácií, ako aj ďalších subjektov a vymedzenie rozsahu ich činnosti, práv a povinností upraví obecné zastupiteľstvo v samostatných zásadách.
Vyberanie dávok za používanie majetku obce
Za osobitné užívanie verejného priestranstva obce možno vyberať miestnu daň v súlade s platnou právnou úpravou.
(1) Podrobnosti o hospodárení a nakladaní s majetkom obce upravujú „Zásady hospodárenia s majetkom obce Smolnícka Huta“, ktoré schvaľuje Obecné zastupiteľstvo v Smolníckej Hute
(ust. § 9 ods. 1 zákona SNR č. 138/1991 Zb. o majetku obcí v znení zmien a doplnkov).
– majetok obce Smolnícka Huta,
– spôsoby nadobúdania a prevádzania majetku obce,
– práva a povinnosti organizácií, ktoré obec založila alebo zriadila pre správu majetku obce,
– úkony fyzických a právnických osôb pri nakladaní s obecným majetkom, ktoré
podliehajú schváleniu orgánov obce,
– podmienky hospodárenia a nakladania s pohľadávkami a majetkovými právami obce,
– podmienky nakladania s cennými papiermi,
– podmienky predaja majetku formou aukcie,
– formy kontroly dodržiavania zásad hospodárenie s majetkom,
– podmienky odpustenia pohľadávok obce.
FINANCOVANIE A ROZPOČET OBCE SMOLNÍCKA HUTA
(1) Obec financuje svoju činnosť a potreby z vlastných príjmov, zo štátnych dotácií a iných zdrojov v súlade s právnymi predpismi.
(2) Obec môže financovať svoju činnosť pri plnení úloh obce aj z prostriedkov združených s inými obcami, (mestami), so samosprávnymi krajmi, a s inými právnickými a fyzickými osobami.
(3) Obec môže financovať svoje potreby aj z prostriedkov mimorozpočtových peňažných fondov (ďalej len “peňažné fondy“), zo zisku z podnikateľskej činnosti, z návratných zdrojov financovania, a zo združených prostriedkov.
(1) Základom finančného hospodárenia obce je rozpočet obce zostavovaný v súlade s platnou právnou úpravou a schvaľovaný Obecným zastupiteľstvom v Smolníckej Hute.
Obecné zastupiteľstvo schvaľuje zmeny rozpočtu, kontroluje čerpanie prostriedkov z rozpočtu obce a schvaľuje záverečný účet obce.
(2) Pred schválením sa rozpočet obce a záverečný účet obce musí zverejniť najmenej na dobu pätnástich dní na úradnej tabuli v obci, aby sa k nemu mohli vyjadriť obyvatelia obce (ust. § 9 ods. 2 zákona č. 369/1990 Zb.).
(4) Príjmovú časť rozpočtu obce tvoria najmä: výnosy miestnych daní a poplatkov podľa osobitného predpisu; nedaňové príjmy z využívania majetku obce a z prevodov majetku obce; príjmy z činnosti obce a jej rozpočtových organizácií podľa osobitného zákona; výnosy z finančných prostriedkov obce; sankcie za porušenie finančnej disciplíny uložené obcou; dary a výnosy dobrovoľných zbierok v prospech obce; podiely na daniach v správe štátu podľa osobitného predpisu; dotácie zo štátneho rozpočtu na úhradu nákladov preneseného výkonu štátnej správy poskytnuté obci v súlade so zákonom o štátnom rozpočte na príslušný rozpočtový rok a dotácie zo štátnych fondov; ďalšie dotácie zo štátneho rozpočtu poskytnuté obci v súlade so zákonom o štátnom rozpočte na príslušný rozpočtový rok; účelové dotácie z rozpočtu vyššieho územného celku alebo z rozpočtu inej obce poskytnuté obci na realizáciu zmlúv podľa osobitných predpisov; prostriedky z fondov Európskej únie; účelové prostriedky od zahraničných organizácií; a iné príjmy ustanovené osobitnými predpismi.
(5) Výdavkovú časť rozpočtu obce tvoria najmä: výdavky na výkon samosprávnych pôsobností obce podľa osobitných predpisov a na činnosť rozpočtových organizácií a príspevkových organizácií zriadených obcou; výdavky na úhradu nákladov preneseného výkonu štátnej správy podľa osobitných predpisov; výdavky spojené so správou, údržbou a zhodnocovaním majetku obce a majetku iných osôb, ktorý obec užíva na plnenie úloh; záväzky obce vyplývajúce z plnenia povinností ustanovených osobitnými predpismi a podľa osobitných predpisov; záväzky vzniknuté v rámci spolupráce s inými obcami alebo s vyšším územným celkom, prípadne s ďalšími osobami na zabezpečenie úloh vyplývajúcich z pôsobnosti obce vrátane záväzkov vzniknutých zo spoločnej činnosti; výdavky vyplývajúce z medzinárodnej spolupráce obce; úroky z úverov; pôžičiek a návratných finančných výpomocí; výdavky súvisiace s emisiou cenných papierov vydaných obcou a výdavky na úhradu výnosov z nich; a iné výdavky ustanovené osobitnými predpismi.
(6) Na krytie mimoriadnych výdavkov vo všeobecnom záujme môže obec rozhodnúť o vyhlásení dobrovoľnej zbierky alebo o prijatí úveru alebo pôžičky. O vyhlásení dobrovoľnej zbierky alebo o prijatí úveru, alebo pôžičky rozhoduje obecné zastupiteľstvo na návrh starostu.
(7) Prebytky rozpočtu obce môže obec previesť do mimorozpočtového fondu obce, alebo do rozpočtu obce na ďalší kalendárny rok.
(8) Účtovníctvo o stave a prevodoch majetku obce, o výnosoch, príjmoch a výdavkoch a finančných vzťahoch k štátnemu rozpočtu vedie Obecný úrad v Smolníckej Hute.
(9) Obec môže využívať ekonomické nástroje (dane, poplatky, pokuty a iné) ako prostriedky regulácie činnosti fyzických a právnických osôb pri podpore ochrany životného prostredia v súlade s platnou právnou úpravou.
(10)Výsledky hospodárenia obce, vrátane výsledkov hospodárenia peňažných fondov obce obsahuje záverečný účet obce, ktorý schvaľuje obecné zastupiteľstvo. Ročnú účtovnú závierku obce overuje audítor (ust. § 9 ods. 4 zákona č. 369/1990 Zb. v znení zmien a doplnkov).
(1) Ak nie je rozpočet obce schválený obecným zastupiteľstvom do 31. decembra bežného roka, spravuje sa rozpočtové hospodárenie v dobe od 1. januára rozpočtového roka do schválenia rozpočtu obce rozpočtovým provizóriom.
(3) Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Smolnícka Huta“, ktoré schvaľuje Obecné zastupiteľstvo v Smolníckej Hute.
ORGÁNY OBCE SMOLNÍCKA HUTA
(1) Orgánmi obce Smolnícka Huta sú:
(2) Obecné zastupiteľstvo obce Smolnícka Huta zriaďuje na základe osobitných právnych predpisov a podľa potrieb obce orgány obecného zastupiteľstva, ktorými sú najmä:
a) komisie obecného zastupiteľstva.
(3) Osobitné postavenie medzi orgánmi obce má hlavný kontrolór obce, ktorého volí obecné zastupiteľstvo (ust. § 18 zákona č. 369/1990 Zb. v znení neskorších predpisov). Hlavný kontrolór je zamestnancom obce Smolnícka Huta.
(4) Osobitné postavenie má aj
a) obecný hasičský zbor v Smolníckej Hute.
(5) Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a stanovuje rozsah ich pôsobnosti.
(6) Obec môže zriadiť aj iné orgány v súlade s platnou právnou úpravou (napr. podľa zákona
č. 523/2003 Z. z. o verejnom obstarávaní, zákona č. zákon č. 9/2010 Z.z. o sťažnostiach a pod).
Obecné zastupiteľstvo obce Smolnícka Huta
(1) Obecné zastupiteľstvo je zastupiteľský zbor obce Smolnícka Huta zložený z poslancov zvolených v priamych voľbách obyvateľmi obce Smolnícka Huta na štyri roky.
(3) Obecné zastupiteľstvo obce Smolnícka Huta má 5 poslancov.
(1) Obecné zastupiteľstvo rozhoduje o všetkých základných otázkach života obce Smolnícka Huta a vykonáva svoju právomoc v zmysle ust. § 11 ods. 4 zákona č. 369/1990 Zb. o obecnom zriadení v znení neskorších zmien a doplnkov.
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20 ods. 1, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu;
h) schvaľovať dohody o medzinárodnej spolupráci a členstvo obce v medzinárodnom združení podľa § 21 ods. 1 zákona o obecnom zriadení;
l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce právnickej osobe;
m) schvaľovať združovania obecných prostriedkov a činností a účasť v združeniach ako aj zriadenie spoločného regionálneho alebo záujmového fondu;
p) schvaľovať spôsob prevodu vlastníctva nehnuteľného majetku obce; to neplatí ak je obec povinná previesť nehnuteľný majetok podľa osobitného predpisu ( zákon č. 182/1993 Z.z. ),
q) schvaľovať podmienky obchodnej verejnej súťaže, ak sa má prevod vlastníctva nehnuteľného majetku obce realizovať na základe obchodnej verejnej súťaže,
r) schvaľovať prevody vlastníctva nehnuteľného majetku obce, ak sa realizujú priamym predajom,
s) vklady majetku obce do zakladaných alebo existujúcich obchodných spoločností,
t) schvaľovať zmluvné prevody vlastníctva hnuteľného majetku v prípadoch určených zásadami hospodárenia a nakladania s majetkom obce;
u) schvaľovať nakladanie s majetkovými právami v prípadoch určených zásadami hospodárenia a nakladania s majetkom obce;
v) schvaľovať koncesné zmluvy na uskutočnenie stavebných prác alebo koncesné zmluvy na poskytnutie služby podľa osobitného predpisu ( zákon č. 25/2006 Z.z. ) a to 3/5 väčšinou všetkých poslancov,
x) o zvolení zástupcu starostu, ak ho nepoverí starosta obce do 60 dní odo dňa zloženia sľubu starostu.
(4) Pravidlá rokovania obecného zastupiteľstva, najmä prípravu a obsah rokovania, prípravu podkladov na rokovanie, spôsob uznášania sa a prijímania všeobecne záväzných nariadení obce, a uznesení obecného zastupiteľstva, formy kontroly plnenia uznesení sú obsiahnuté Rokovacom poriadku Obecného zastupiteľstva v Smolníckej Hute.
e) uschováva erb obce, vlajku obce a rozhoduje o použití obecných symbolov,
poriadku obecného úradu.
(5) Rozsah úväzku starostu obce stanovuje obecné zastupiteľstvo na celé funkčné obdobie, pričom v priebehu funkčného obdobia ho nie je možné meniť zo strany obecného zastupiteľstva. Rozsah úväzku starostu obce je možné zmeniť počas funkčného obdobia iba na návrh starostu obce.
(2) Zástupcom starostu môže byť len poslanec. Zástupcu starostu poverí starosta zastupovaním do 60 dní odo dňa zloženia sľubu starostu. Starosta môže zástupcu starostu kedykoľvek odvolať. Ak starosta zástupcu odvolá, poverí zastupovaním ďalšieho poslanca do 60 dní od odvolania zástupcu.
(4) Zástupca starostu zastupuje starostu v plnom rozsahu, ak dôjde k zániku mandátu starostu pred uplynutím funkčného obdobia, a to:
vyhlásením výsledku hlasovania obyvateľov obce miestneho referenda o odvolaní starostu, ktorým sa rozhodlo o odvolaní starostu,
zmenou trvalého pobytu mimo územia obce, v ktorej vykonáva funkciu,
(5) Zástupca starostu zabezpečuje prípravu zasadnutí obecného zastupiteľstva.
(6) Zástupca starostu koordinuje činnosť všetkých komisií obecného zastupiteľstva a poskytuje poslancom a členom komisií poklady a informácie potrebné pre plnenie ich úloh.
(7) Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Smolníckej Hute.
– zákonnosti, účinnosti, hospodárnosti a efektívnosti pri hospodárení a nakladaní s
– hospodárenia s príjmami, výdavkami obce a finančné operácie obce,
– hospodárenia s majetkom obce, ako aj hospodárenia rozpočtových a príspevkových
organizácií obce,
– nakladania s majetkom vo vlastníctve štátu, alebo vo vlastníctve právnických alebo fyzických
osôb, ktorý bol obci zverený,
– vedenia účtovníctva a pokladničných operácií na obecnom úrade,
– plnenia rozpočtu, jeho zmien a záverečného účtu,
– čerpania účelovo viazaných finančných prostriedkov poskytnutých obci z fondov a dotácií,
– dodržiavania všeobecne záväzných právnych predpisov vrátane nariadení obce,
– plnenia uznesení obecného zastupiteľstva,
– dodržiavania interných predpisov obce,
– plnenie ďalších úloh ustanovených osobitnými predpismi,
– plnenie funkcií a úloh obce ňou samou, ako i subjektmi obcou založenými alebo
– podmienky prijatia úveru alebo pôžičky.
– k návrhu rozpočtu obce a záverečného účtu obce pred jeho schválením v obecnom
– obecnému zastupiteľstvu výsledky jednotlivých uskutočnených kontrol s odporúčaním
na jeho najbližšom zasadnutí,
– obecnému zastupiteľstvu najmenej raz ročne správu o výsledkoch kontrolnej činnosti, a to
(6) Kontrolná činnosť hlavného kontrolóra sa nevzťahuje na konanie, v ktorom o právach, právom chránených záujmoch alebo o povinnostiach právnických osôb alebo fyzických osôb rozhoduje obec v správnom konaní na základe ust. § 27 zákona č. 369/1990 Zb. o obecnom zriadení v znení neskorších právnych predpisov.
(7) Hlavný kontrolór kontroluje vybavovanie podnetov občanov, ktoré boli podané na orgány obce a zamestnancov obce, vrátane zamestnancov obecného hasičského zboru, pokiaľ nie je osobitným právnym predpisom stanovené inak.
(8) Hlavného kontrolóra volí obecné zastupiteľstvo na dobu 6 rokov. Hlavného kontrolóra odvoláva obecné zastupiteľstvo za podmienok stanovených v zákone o obecnom zriadení.
(9) Hlavný kontrolór je za svoju činnosť zodpovedný obecnému zastupiteľstvu, ktorému je povinný podať správu o svojej činnosti za kalendárny rok do 60 dní po uplynutí kalendárneho roku. Hlavný kontrolór je tiež povinný podávať správu o svojej činnosti za obdobie kalendárneho polroka na najbližšom zasadnutí obecného zastupiteľstva.
(11) Hlavný kontrolór sa zúčastňuje zasadnutí obecného zastupiteľstva s hlasom poradným.
(3) Každá komisia má predsedu a 2 členov. Predsedu komisie volí obecné zastupiteľstvo z členov komisie, ktorí sú zároveň poslancami zastupiteľstva.
– riadi a organizuje prácu komisie, zvoláva jej schôdze a riadi ich priebeh, pripravuje program
schôdze,
– zostavuje plán činnosti komisie,
– zabezpečuje administratívnu agendu súvisiacu s činnosťou komisie.
(5) Obecné zastupiteľstvo obce Smolnícka Huta zriaďuje tieto stále komisie:
– komisia finančná,
– komisia školská, kultúrno-športová,
– komisia stavebná a životné prostredie,
– komisia sociálna a stravovacia,
– komisia na ochranu verejného poriadku a nezlučiteľnosť funkcií a verejných záujmov.
c) kontrolujú spôsob realizácie uznesení obecného zastupiteľstva, dozerajú na hospodárenie s majetkom obce, prípadne majetkom prenechaným obci do dočasného užívania, kontrolujú vybavovanie sťažností, oznámení a podnetov obyvateľov obce.
(7) Komisie sa schádzajú podľa potreby, najmenej však raz za 2 mesiace. Zasadnutie komisie zvoláva a vedie jej predseda. Zásady rokovania a uznášania sa komisií si ustanoví komisia na svojom prvom zasadnutí, alebo obec v Rokovacom poriadku komisií Obecného zastupiteľstva v Smolníckej Hute, ktoré schvaľuje obecné zastupiteľstvo.
(1) Obecný úrad zabezpečuje organizačné a administratívne veci obecného zastupiteľstva a starostu obce, ako aj orgánov zriadených obecným zastupiteľstvom . Obecný úrad je zložený zo zamestnancov obce. Obecný úrad nemá právnu subjektivitu.
(4) Vnútornú organizáciu obecného úradu, najmä jeho organizačné členenie, pôsobnosť jednotlivých oddelení, zásady činnosti obecného úradu sú zakotvené v Organizačnom poriadku Obecného úradu v Smolníckej Hute, ktorý vydáva starosta obce.
(1) Obecné zastupiteľstvo obce Smolnícka Huta zriaďuje Obecný hasičský zbor Smolnícka Huta.
– vykonáva hasiace práce pri požiaroch na území obce a poskytuje pomoc jednotkám
požiarnej ochrany pri sústreďovaní síl a prostriedkov v prípade zdolávania požiarov mimo
územia obce,
– vykonáva zásahy pri ohrození života a zdravia obyvateľov,
– poskytuje technickú pomoc a podieľa sa na záchranných prácach v prípade vzniku živelných
– podieľa sa na zabezpečovaní odbornej prípravy dobrovoľných verejných hasičských zborov,
– podieľa sa na spracúvaní určenej dokumentácie požiarnej ochrany obce,
– podieľa sa na organizovaní a vykonávaní preventívnych požiarnych kontrol, pravidelne
v 2 ročných intervaloch,
– podieľa sa na plnení úloh na úseku civilnej obrany,
(3) Postavenie, organizáciu, personálne obsadenie, a činnosť obecného hasičského zboru upraví obecné zastupiteľstvo v Organizačnom poriadku Obecného hasičského zboru v Smolníckej Hute, s ohľadom na ust. § 33 ods. 8 zákona č. 314/2001 Z. z. o ochrane pred požiarmi v znení neskorších predpisov a vyhlášku Ministerstva vnútra SR č. 611/2006 Z.z. o hasičských jednotkách v znení neskorších predpisov. Obecné zastupiteľstvo určí i objem finančných prostriedkov potrebných na jeho činnosť.
(2) Obecné zastupiteľstvo musí vyhlásiť miestne referendum, ak ide o (ust. § 11a ods. 1 zákona č. 369/1990 Zb.):
(4) Výsledky miestneho referenda sú platné, ak sa na ňom zúčastnila aspoň polovica oprávnených voličov podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania. Obecné zastupiteľstvo vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli a v miestnom rozhlase.
(2) Obecné zastupiteľstvo zvolá zhromaždenie obyvateľov obce, alebo jej časti vždy, ak :
– o to požiada petíciou najmenej 20 % obyvateľov obce,
– o to požiada ¼ všetkých poslancov.
(3) Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na zhromaždenie obyvateľov obce, alebo jej časti.
(4) Podmienky uskutočnenia zhromaždenia obyvateľov obce a hlasovania upraví obecné zastupiteľstvo vo všeobecne záväznom nariadení.
(5) Zhromaždenie obyvateľov obce sa zvoláva oznámením na úradnej tabuli obce Smolnícka Huta a vyhlásením v obecnom rozhlase.
O priebehu verejného zhromaždenia sa spisuje zápisnica, ktorej súčasťou musí byť prezenčná listina prítomných obyvateľov obce, resp. časti obce.
(6) Starosta obce môže zvolať zhromaždenie obyvateľov obce, resp. časti obce za účelom posúdenia dôležitých otázok rozvoja obce. Na priebeh takéhoto zhromaždenia sa primerane vzťahuje ods. 1 až 5 tohto ustanovenia.
POSLANCI OBCE SMOLNÍCKA HUTA
(2) Poslanci vykonávajú svoj mandát tak, aby boli hodní dôvery svojich voličov. Pri výkone svojej funkcie sa riadia záujmami obce, resp. záujmami častí obce a vykonávajú ju v súlade s ústavou, s ústavnými a ďalšími zákonmi. Riadia sa poslaneckým sľubom.
– právoplatným odsúdením za úmyselný trestný čin alebo právoplatným odsúdením za trestný čin,
– pozbavením spôsobilosti na právne úkony alebo obmedzením spôsobilosti právne úkony,
– zmenou trvalého pobytu mimo územia obce;
– ak počas jedného roka sa nezúčastní ani raz na zasadnutiach obecného zastupiteľstva,
c) dodržiavať Štatút obce Smolnícka Huta, Rokovací poriadok obecného zastupiteľstva v Smolníckej Hute, Zásady odmeňovania poslancov ako aj ďalšie organizačné normy a predpisy,
(1) Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon mu môže obec poskytnúť odmenu. Poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, a to v zmysle osobitných právnych predpisov vzťahujúcich sa na zamestnancov v pracovnom pomere.
(3) Poslancom, ktorí nie sú v pracovnom alebo inom obdobnom pomere, obec poskytuje náhradu ušlého zárobku.
OBEC A SAMOSPRÁVNE SUBJEKTY
(1) Záležitosti dotýkajúce sa záujmov obce Smolnícka Huta a iných miest alebo obcí sa rieši dohodou.
(3) Obec môže v rozsahu svojej pôsobnosti spolupracovať s územnými a správnymi celkami, alebo úradmi iných štátov vykonávajúcich územnú správu a samosprávu. Za tým účelom má právo stať sa členom medzinárodného združenia územných celkov, alebo územných orgánov.
Spolupráca obce so štátnymi a neštátnymi subjektami
(1) Obec pri plnení svojich úloh spolupracuje so štátnymi orgánmi, a to najmä s územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou a pod.).
Symboly obce Smolnícka Huta
a) erb obce Smolnícka Huta,
b) vlajka obce Smolnícka Huta.
Erb obce Smolnícka Huta
(1) Erb obce Smolnícka Huta je tvorený: v zelenom štíte skrížené, štyrmi rondelmi sprevádzané hutnícke nástroje – šikmá rázsocha preložená tyčou – všetko strieborné. Ide o erb hovoriaci, vyjadrujúci názov obce, podľa historického obecného pečatidla z 18. storočia.
(2) Záväzné vyobrazenie erbu obce Smolnícka Huta tvorí prílohu č. 1 tohto štatútu.
(3) Použiť erb obce je možné len na základe súhlasu starostu. Žiadateľ o použitie erbu obce, okrem subjektov uvedených v ods. 5 tohto ustanovenia, musí predložiť starostovi písomnú žiadosť, ktorá musí obsahovať:
– formu a spôsob použitia erbu,
(4) Starostu môže povoliť používanie erbu obce najviac na dobu 1 roka.
b) na listinách o udelení čestného občianstva obce Smolnícka Huta, o udelení ceny obce Smolnícka
Huta, a na uznaniach obce Smolnícka Huta,
c) na sídle Obecného úradu Smolnícka Huta ,
d) na označenie hraníc územia obce,
e) v rokovacích miestnostiach orgánov obce a úradnej miestnosti starostu obce,
f) na preukazoch poslancov obce a zamestnancov obce,
g) na rovnošatách zamestnancov obecného hasičského zboru,
h) na označenie vozidiel obce a obecného hasičského zboru.
(6) Erb obce sa používajú na listinách obsahujúcich všeobecne záväzné nariadenie obce, uznesenia alebo rozhodnutia orgánov obce, alebo osvedčenia oprávnení a významných skutočností. Na bežnej korešpondencii sa erb obce nepoužíva. Listový papier s vyobrazeným erbom obce môže využívať na účely svojej korešpondencie výlučne starosta.
(7) Za správne zaobchádzanie s erbom obce a za jeho ochranu zodpovedá fyzická alebo právnická osoba, ktorá ho používa.
(8) Každý je povinný strpieť, po predchádzajúcej výzve, odstránenie neoprávnene alebo nesprávne použitého erbu.
(9) Obec Smolnícka Huta určí všeobecne záväzným nariadením podmienky používania erbu obce.
Vlajka obce Smolnícka Huta
(1) Vlajka obce Smolnícka Huta má podobu bieleho listu so zeleným šikmým krížom. Vlajka má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.
(2) Záväzné vyobrazenie vlajky obce Smolnícka Huta tvorí prílohu č. 2 tohto štatútu.
(3) Vlajku obce Smolnícka Huta používa starosta a obecné zastupiteľstvo pri oficiálnych príle-žitostiach obecného, príp. štátneho charakteru, a to jej vyvesením na budovách, v ktorých sídlia orgány obce, príp. v sieňach, kde sa koná slávnostné zhromaždenie. Výzvu na použitie vlajky vydáva starosta, ktorý zároveň určí spôsob použitia.
(4) Vlajka obce sa môže používať aj pri verejných sprievodoch a pri vnútornej výzdobe miestností prístupných verejnosti.
(5) Ak sa pri výzdobe používa štátna vlajka SR a obecná vlajka spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (ust. § 8 ods. 8 zákona č. 63/1993 Z.z. o štátnych symboloch SR a ich používaní v znení neskorších predpisov).
(6) Vlajka obce sa vztyčuje na vlajkový stožiar. Pri vztyčovaní je potrebné zachovať dôstojnosť, spúšťať vlajku pomaly a bez prerušenia pri snímaní sa vlajka nesmie dotýkať zeme. Vztyčovanie a snímanie vlajky obce uskutočňuje poslanec obecného zastupiteľstva.
(7) Pri používaní a vyvesovaní vlajky musia byť dodržiavané nasledujúce pravidlá:
b) na vlajke nesmie byť žiadny text, vyobrazenie, znak alebo nesmie byť prekrytá smútočným závojom a pod.
(8) Za správne zaobchádzanie s vlajkou obce a za jej ochranu zodpovedá fyzická alebo právnická osoba, ktorá ju používa.
(9) Podmienky používania vlajky obce stanoví obec vo všeobecne záväznom nariadení obce.
a) Čestné občianstvo obce Smolnícka Huta,
b) Cena obce Smolnícka Huta,
c) Cena starostu obce Smolnícka Huta,
d) Odmena.
Čestné občianstvo obce Smolnícka Huta
(1) Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jej záujmov a šírenie jej dobrého mena, alebo osobám ktoré obohatili ľudské poznanie vynikajúcimi tvorivými výkonmi (ďalej len „poctený“), môže obecné zastupiteľstvo udeliť Čestné občianstvo obce Smolnícka Huta .
(4) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapíše do Kroniky obce Smolnícka Huta .
Cena obce Smolnícka Huta
(1) Cena obce Smolnícka Huta sa udeľuje za:
– vynikajúce tvorivé výkony a významné výsledky vedeckej, technickej, umeleckej, publicistickej alebo verejno-prospešnej činnosti,
– činnosť osôb, ktoré sa významným spôsobom pričinili o hospodársky a kultúry rozvoj obce, alebo jej propagáciu doma i v zahraničí,
(3) Cenu obce Smolnícka Huta tvorí plaketa s erbom obce a peňažnú odmenu schváli obecné zastupiteľstvo.
(4) Cenu obce Smolnícka Huta slávnostne odovzdáva laureátom starosta obce.
(5) Cena obce Smolnícka Huta sa môže udeliť najviac päťkrát do roka.
(6) Cena obce Smolnícka Huta sa môže udeliť aj opätovne, najskôr však po uplynutí 2 rokov.
(7) Výnimočne sa môže cena obce udeliť i po smrti – in memoriam. V takomto prípade sa cena odovzdá rodinným príslušníkom pocteného.
(1) Udelenie ceny starostu obce občanom obce za úspešnú a záslužnú činnosť v prospech obce navrhuje starosta obce. O udelení tejto ceny rozhoduje obecné zastupiteľstvo.
(2) Cenu starostu obce Smolnícka Huta tvorí vecný dar v hodnote, ktorú schváli obecné zastupiteľstvo.
(4) Evidencia udelených cien starostu obce sa vedie v Kronike obce Smolnícka Huta, a obsahuje meno a iné údaje o ocenených, dátum udelenia ceny, ako aj stručné dôvody, pre ktoré bola cena udelená.
(1) Kronika obce Smolnícka Huta sa vedie v úradnom jazyku, prípadne aj v jazyku príslušnej národnosti.
(5) Text jednotlivých zápisov do kroniky schvaľuje obecné zastupiteľstvo po vyjadrení školskej, kultúrno-športovej komisie obecného zastupiteľstva.
(1) Obec je povinná poskytnúť obyvateľovi nevyhnutnú okamžitú pomoc v núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.
(1) Štatút obce Smolnícka Huta je základnou vnútornou právnou normou obce Smolnícka Huta.
(2) Zmeny a doplnky tohto štatútu schvaľuje Obecné zastupiteľstvo v Smolníckej Hute 3/5 väčšinou všetkých poslancov obecného zastupiteľstva.
(3) Štatút obce Smolnícka Huta bol schválený Obecným zastupiteľstvom v Smolníckej Hute
dňa 14.03.2011.
(4) Štatút obce Smolnícka Huta nadobúda účinnosť dňom 14.03.2011.
(5) Dňom účinnosti tohto Štatútu obce Smolnícka Huta sa ruší Štatút obce Smolnícka Huta zo dňa 01.02.1995
Dnes je štvrtok, 17.1.2019, 6:54:44
CELKOM: 230521